### Beslutninger

Karen Johansen med bemærkning, at byrådet i sit møde den 17. januar 2024 har vedtaget Magistratens foranstående indstilling af 9. januar 2024.

Ændringsforslaget fra Danmarksdemokraternes byrådsgruppe af 15. januar 2024 og ændringsforslaget fra Enhedslisten de Rød-Grønnes byrådsgruppe af 15. januar 2024 blev ikke vedtaget.

Enhedslisten de Rød-Grønnes byrådsgruppe kunne tiltræde indstillingens At 1 og At 2, ved indstillingens At 3 henholdt de sig til deres ændringsforslag af 15. januar 2024.

###

.

### Resume

Udvalget for Mangfoldighed og Ligestilling arbejder i toårige kommissorieperioder. Kommissorieperioden 2022-2023 er netop afsluttet og udvalget ønsker at afrapportere på de gennemførte prøvehandlinger.

Udvalget for Mangfoldighed og Ligestilling har desuden valgt et tema for den næste toårige periode. Udvalget ønsker at arbejde videre med ligestilling- og mangfoldighedsdagsordenen igennem temaet ”Taler vi til alle?”.

Byrådet anmodes om at godkende kommissoriet jf. bilag 2, som fremsendes på vegne af et enstemmigt udvalg.

### Beslutningspunkter

Det indstilles:

At 1) Byrådet tager afrapporteringen for arbejdet i forbindelse med kommissoriet ”Mere lighed i mødet mellem borgere og kommune” til efterretning jf. bilag 1.

At 2) Byrådet vedtager kommissoriet for Udvalget for Mangfoldighed og Ligestillings arbejde i 2024-2025 har temaet ”Taler vi til alle?” jf. bilag 2.

At 3) Byrådet vedtager, at Udvalget for Mangfoldighed og Ligestilling har en opmærksomhed på arbejdet med bekæmpelse af racisme og diskrimination.

### Sagsforløb

Udvalg: Magistraten

Dato: 09-01-2024

Bruno Frandsen:

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Borgmesterens Afdelings indstilling af 20.december 2023.

Frode Berg var forhindret i at deltage i sagens behandling.